Atletika na Olimpijskim igrama 2024.
Takmičenja u atletici na Olimpijskim igrama 2024. u Parizu održavala su se od 1. do 11. augusta 2024 i to u 48 disciplina. Takmičenja su se održavala na četiri lokacije: Pont d'Iéna za brzo hodanje, Hôtel de Ville i Les Invalides za početak i kraj maratonskih trki, te Stade de France za trke na stazi i tehničke discipline. Po prvi put u olimpijskoj historiji takmičenje se sastojalo od istog broja muških i ženskih disciplina. Na ovim igrama sportisti su se prvi put takmičiti u mješovitoj maratonskoj štafeti u brzom hodanju koja prati maratonsku stazu i koja je zamijenila mušku trku u brzom hodanju na 50 km zbog težnji ka rodnoj ravnopravnosti. Još jedna značajna promjena u atletskom programu je uvođenje repasažnog formata u svim pojedinačnim trkama na stazi od 200 do 1500 m i disciplinama s preponama (110 m za muškarce, 100 m za žene i 400 m za oba) što predstavlja ogromnu priliku trkačima da dobiju drugu šansu za plasman u polufinalnu fazu. Ovaj format je zamijenio prijašnji sistem u kojem su sportisti prolazili u sljedeće faze takmičenja s najbržim ukupnim vremenima (q) pored onih koji su se direktno plasirali dalje kroz kvalifikacijske grupe (Q).